मख'जाथावदि गुवाहाटी नोगोरमानि दिसपुर प्रेस क्लाबआव खुफुंनाय गंसे खौरांगिरि मेलाव खुंथाइ गोहोयाव जिरायनाय बि जे पि सोरखारनि हेंथायै हायेनारि जनजाति मानदान्दा ( Schedule Tribes ) गनायथि होनायाव फोलानानै गेसाव राजखान्थिनि मदद लादों होन्ना दुलाराय आसाम कश राजबंशी फरायसा आफाद ( All Assam Koch Rajbongshi Students Union ) नि बोसोनगिरि ( Advisor ) हितेश्वर बर्मन बिथाङा दुखु फोरमायो ।दासिम हालागै जों आफादनिफ्राय आसाम गोरोबथा ( Assam Accord ) नि दफा नं  6  नि बिथायाव दाफुंजानाय गोजौ थाखोनि आफाद ( High Level Committee ) नि बिबानगोराफोरजों गोथौयै सावरायनाय जादों आरो लोगोसे थागिबि सुबुं माहारिखौ भारत सोरखारा हायेनारि जनजाति मानदान्दा गनायथि होयोब्लासो फिसा फिसा थागिबि उन गोग्लैसोनाय सुबुं माहारिनि संबिजिरारि रैखाथि ( Constitutional Safeguard ),दोरोङारि राव,हारिमु,थुनलाइ,जारिमिनारि नेरसोनथि फोथांनानै लाखिनो हागोन होन्ना बुंथियो आक्रासुनि बोसोनगिरि बर्मन बिथाङा ।